૧૨ એપ્રિલે સેમ્પલ આવ્યા બાદ બીસીસીઆઈએ છ મહિના સુધી રાહ જોતાં યુસુફ પઠાણ ગત વર્ષે કેકેઆર તરફથી ૧૭ મે સુધી આઈપીએલમાં રમ્યો હતો અને રણજી ટ્રોફીમાં મધ્ય પ્રદેશ અને આંધ્ર પ્રદેશ સામે બરોડા તરફથી રમ્યો હતો. આથી બીસીસીઆઈ સામે સવાલ ઊભા થઈ રહ્યા છે. કાર્યવાહીમાં વિલંબ પાછળ કઈ બાબત કામ કરી રહી છે તેને લઈ શંકા ઊભી થઈ રહી છે. એવી પણ ચર્ચા છે કે, જો બીસીસીઆઈ દ્વારા ગત વર્ષે એપ્રિલ બાદ જ કાર્યવાહી કરી હોત તો યુસુફ પઠાણને આઈપીએલમાંથી બહાર થવું પડયું હોત. તે વખતે કોલકાતાનો ઓલરાઉન્ડર આંદ્રે રસેલ પણ ટીમની બહાર હતો જ્યારે પઠાણ પણ બહાર થાય તો કોલકાતા નાઇટ રાઇડર્સને મોટી અસર થઈ શકે તેમ હતું. તે બાબત પણ સૂચક મનાય છે.